
Vadovaudamasis Lietuvos Respublikos teritorijų planavimo įstatymo 6 straipsnio 3 dalimi,  17 straipsnio 8 ir 9 dalimis, 28 straipsnio 2 dalimi ir Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 315, 316 ir 318 punktais, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“: 
1. T e n k i n u pasiūlymą koreguoti Vilniaus miesto tarybos 2000 m. kovo 1 d. sprendimu Nr. 528 „Dėl Pilaitės teritorijos šiaurinės dalies detaliojo plano tvirtinimo“ patvirtinto detaliojo plano (registro Nr. T00055197) sprendinius apie 10,7 ha teritorijoje prie Preilos ir Martyno Mažvydo gatvių.
2. L e i d ž i u  koreguoti Vilniaus miesto tarybos 2000 m. kovo 1 d. sprendimu Nr. 528 „Dėl Pilaitės teritorijos šiaurinės dalies detaliojo plano tvirtinimo“ patvirtinto detaliojo plano (registro Nr. T00055197) sprendinius apie 10,7 ha teritorijoje prie Preilos ir Martyno Mažvydo gatvių inicijavimo sutarties pagrindu (pagal pridedamą schemą). 
3. N u s t a t a u šiuos planavimo tikslus ir detaliojo plano uždavinius: suplanuoti žemės sklypus, nustatyti jų pagrindinę žemės naudojimo paskirtį, naudojimo būdus, statybos zonas ir ribas bei kitus teritorijos naudojimo reglamentus, suplanuoti susisiekimo, inžinerinės ir socialinės infrastruktūros sprendinius bei suformuoti darnią urbanistinę struktūrą, vadovaujantis galiojančiais teisės aktais ir Vilniaus miesto savivaldybės teritorijos bendrojo plano sprendiniais.
4. T v i r t i n u   detaliojo plano planavimo darbų programą (pridedama).


	
	






image1.png




